
KĖDAINIŲ RAJONO SAVIVALDYBĖS TARYBA

SPRENDIMAS
DĖL PARAMOS SUTEIKIMO IŠ KĖDAINIŲ RAJONO SAVIVALDYBĖS SMULKIOJO VERSLO RĖMIMO FONDO GIJARA MB

[bookmark: _Hlk208906582][bookmark: _Hlk216274433][bookmark: _Hlk214265144][bookmark: _Hlk207786081]2026 m. spalio 22 d. Nr. SP-239  
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 38 punktu, 15 straipsnio 2 dalies 13 punktu, Lietuvos Respublikos smulkiojo ir vidutinio verslo plėtros įstatymo 6 straipsnio 2 punktu ir atsižvelgdama į Kėdainių rajono savivaldybės smulkiojo verslo rėmimo fondo nuostatus, patvirtintus Kėdainių rajono savivaldybės tarybos 2024 m. gegužės 31 d. sprendimu Nr. TS-224 ,,Dėl Kėdainių rajono savivaldybės smulkiojo verslo rėmimo fondo nuostatų patvirtinimo“, Kėdainių rajono savivaldybės Smulkiojo verslo rėmimo fondo komisijos 2026 m. spalio 7 d. posėdžio protokolą Nr. 5, Kėdainių rajono savivaldybės taryba  nusprendžia:
1. Padengti dalį Gijara MB išlaidų:
1.1. rinkodaros priemonių – 479,16 Eur;
1.2. internetinės svetainės, internetinės programėlės ar internetinės parduotuvės sukūrimo – 420,00 Eur.
2. [bookmark: _Hlk208908407][bookmark: _Hlk207783766]Pavesti vykdyti sprendimą Apskaitos skyriui.
3. Šis sprendimas per vieną mėnesį nuo jo įteikimo arba paskelbimo dienos gali būti skundžiamas Lietuvos administracinių ginčų komisijos Kauno apygardos skyriui (Kaunas, A. Juozapavičiaus pr. 57, LT‑45262) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Vilnius, Žygimantų g. 2, LT‑01102, arba Kaunas, A. Mickevičiaus g. 8A, LT‑44312, arba Klaipėda, Galinio Pylimo g. 9, LT‑91230, arba Šiauliai, Dvaro g. 80, LT‑76298, arba Panevėžys, Respublikos g. 62, LT‑35158) Lietuvos Respublikos administracinių bylų teisenos įstatymo nustatyta tvarka.


Savivaldybės meras                                                                                    






Kėdainių rajono savivaldybės tarybai

AIŠKINAMASIS RAŠTAS
DĖL PARAMOS SUTEIKIMO IŠ KĖDAINIŲ RAJONO SAVIVALDYBĖS SMULKIOJO VERSLO RĖMIMO FONDO GIJARA MB

2026 m. spalio 7 d.
Kėdainiai

Parengto sprendimo projekto tikslai: Skatinti smulkųjį verslą Kėdainių rajone, suteikti finansinę paramą įmonėms, pradedančioms ir plėtojančioms verslą Kėdainių rajono savivaldybėje.
Sprendimo projekto esmė, rengimo priežastys ir motyvai:  Įmonė pradėjo teikti inovatyvias galvos odos ir plaukų priežiūros procedūras, integruotas į relaksacines SPA paslaugas. Procedūrų atlikimui jau yra įsigyta aukštos klasės ergonomiška ir inovatyvi galvos SPA procedūrų lova su masažine funkcija, skirta užtikrinti maksimalų kliento komfortą bei atsipalaidavimą procedūrų metu. Kėdainių rajone tokio pobūdžio specializuotos paslaugos šiuo metu nėra teikiamos, todėl įmonė yra viena pirmųjų regione, naudojanti tokią profesionalią įrangą.
Įmonė yra naujai įsteigtas smulkusis verslas, vykdantis grožio priežiūros veiklą ir diegiantis inovatyvius sprendimus paslaugų sektoriuje. Siekiant teikti aukštesnės kokybės, išskirtines ir šiuolaikines paslaugas, buvo įsigyta specializuota premium klasės ergonomiška galvos SPA procedūrų lova su integruota masažine funkcija bei profesionali plaukų priežiūros ir klientų aptarnavimo įranga.
MB Gijara jau gavo 2 715,06 Eur kompensaciją pagal Kėdainių rajono savivaldybės smulkiojo verslo rėmimo fondo priemonę „darbo priemonių, įrengimų įsigijimo išlaidų dalinis kompensavimas“.
Dabar papildomai pagal rinkodaros priemonių kompensavimo priemonę prašoma kompensuoti fotografavimo, reklamos ir spaudos paslaugas – 479,16 Eur be PVM. Taip pat dalinai kompensuoti internetinės svetainės kūrimo išlaidas – visos išlaidos 600,00 Eur be PVM, prašoma kompensuoti 70 proc. visų išlaidų, tai 420,00 Eur. Bendra prašoma kompensuoti suma 899,16 Eur. Projektas prisidės prie inovatyvių grožio ir geros savijautos paslaugų plėtros Kėdainių rajone, paslaugų įvairovės didinimo bei smulkiojo verslo konkurencingumo stiprinimo regione.
Suteiktos valstybės pagalbos registre patikrinta apie pareiškėjams suteiktą nereikšmingą (de minimis) pagalbą, gautą per paskutinius trejus metus. Suteikta nereikšminga (de minimis) pagalba neviršija per trejus metus galimos suteikti pagalbos sumos ribos.
Lėšų poreikis: 899,16 Eur iš Smulkiojo verslo rėmimo fondo lėšų. Smulkiojo verslo rėmimo fonde 2026 m. spalio 7 d. buvo 18 031,77 Eur.
Laukiami rezultatai: Skyrus dalinę kompensaciją, tikimasi, kad įmonė sustiprins savo veiklos vykdymo pajėgumus, užtikrins sklandų paslaugų teikimą, sumažins veiklos pradžios finansinę naštą ir sudarys prielaidas tolesniam verslo augimui bei klientų rato plėtrai Kėdainių rajone.

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Verslo ir ūkio komiteto pirmininkė                                                                           Sandra Barzdienė

